Publication: Magyar Közlöny
Issue: MK-2004-21 (Year: 2004, Number: 21)
Era: 2004-2010
Section: „14. számú melléklet a 44/2003. (IV. 26.) FVM rendelethez
Paragraph Index: 512

d) a termék használata során közvetlenül vagy közvetve keletkezõ, az embereket vagy a környezetet fenyegetõ kockázatok felméréséhez szükséges adatokat. Az e célból elõírt toxikológiai vizsgálatok a termék jellegétõl, az érintett állatfajtól és a termék kísérleti állatokon megfigyelt anyagcseréjétõl függnek. 2.3. A dokumentációnak részletes jelentéseket kell tartalmaznia, amelyeket e melléklet szerinti sorrendben és számokkal kell szerepeltetni, és csatolni kell egy összefoglalást. Bármely vizsgálat hiányát meg kell indokolni. A referenciaként hivatkozott kiadványokat mellékelni kell. 2.4. Amennyiben a benyújtott adatok nem elegendõek a táblázatba történõ felvételhez, további adatok benyújtása írható elõ. 2.5. Valamely termék elõállítási eljárásában vagy felhasználásának feltételeiben történõ minden változást közölni kell, és szükség esetén kiegészítõ dokumentációt kell készíteni.

Source: https://magyarkozlony.hu/hivatalos-lapok/50ffa5371bd67ade8e8b08959aa12136de225c3b/dokumentumok/f23f4f92c4f8dc35e1c0a8f3f93e865a1d7603fe/letoltes